NOTIFICACIÓN A LÁZARA RAMOS VALDÉS. EXPEDENTE 19979/14
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 29/05/2015)

Intentada a notificación a DONA PHILIPPART DANCAUSA, AILAN MARIA EDEN XXXXXXXXX, do acto administrativo sinalado no asunto, relativo ao exp. Nº 19979/14, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, na redacción conferida pola Lei 4/1999, do 13 de xaneiro, procédese á súa notificación mediante a publicación no BOP e no taboleiro de anuncios do Rexistro Xeral do Concello do seu texto íntegro: “Por medio do presente escrito notifícolle que o Manuel Amador Marcotegui Egidazu, o día 23/04/15, ditou a seguinte resolución da que se transcribe o seu texto íntegro: ASUNTO: DENEGACIÓN DE LICENZA URBANÍSTICA PARA A COLOCACIÓN DE CARTEL E VINILOS EN FACHADA dO INMOBLE SITO NA RÚA DE ISABEL II, NÚM.31, EN PONTEVEDRA. SOLICITANTE: VIRGINIJUS CRISTOBAL AUTONELL NIE XXXXXXXXX Examinado o expediente número 19979/14, incoado en data 11/06/14, a instancia de dona Lázara Ramos Valdés, con NIE XXXXXXXXX, en solicitude de licenza urbanística para a colocación de cartel e vinilos en fachada do inmoble sito na rúa de Isabel II, nº 31, en Pontevedra, Resultan acreditados os seguintes feitos: Primeiro.- En data 20/06/14 a arquitecta técnica da Oficina Técnica de Licenzas e Inspección emitía informe desfavorable á solicitude pretendida, no que facía constar a necesidade de emendar deficiencias documentais. Segundo.- Mediante oficios da Tenencia de Alcaldía de datas 24/06/14 e 27/08/14 requiríaselle á interesada a emenda das deficiencias documentais sinaladas pola técnica municipal, e outorgábaselle ao abeiro do disposto no artigo 84 da Lei 30/92, audiencia no expediente co fin de que puidese formular as alegacións e xustificacións que estimase convenientes en defensa dos seus dereitos e intereses con carácter previo á resolución denegatoria procedente en dereito. Terceiro.- En contestación ao requirimento municipal, o 12/09/14, a solicitante achegaba documentación complementaria. Cuarto.- En data 22/09/14 a arquitecta técnica da Oficina Técnica de Licenzas e Inspección emitía novo informe desfavorable no que reiteraba a necesidade de achegar “composición da fachada a cor onde se aprecien os vinilos que se pretenden colocar na carpinteiría para poder valorar a súa admisión tendo en conta o Ar.47 do PEPRICA”. Quinto.- Mediante oficio da Tenencia de Alcaldía de data 3/10/14, outorgábaselle á promotora ao abeiro do disposto no artigo 84 da citada Lei 30/92, audiencia final no expediente co fin de que puidese formular as alegacións e xustificacións que estimase convenientes en defensa dos seus dereitos e intereses, con carácter previo á resolución denegatoria procedente en dereito. Tras o intento infrutuoso de notificación á interesada, este acto administrativo foi obxecto de publicación no BOP Nº 52 de 17/03/15 e no taboleiro de anuncios do Concello sen que a data de hoxe conste achegada a documentación requirida nin formulada alegación ningunha ao respecto. Sexto.- Consta no expediente o xustificante de ingreso da autoliquidación da taxa pola prestación de servizos urbanísticos polo importe de 32,68 euros, (nº de liquidación 2427514). Orzamento de execución segundo a documentación xuntada: 262,80 euros. Considéranse de aplicación os seguintes fundamentos xurídicos: Primeiro.- As determinacións contidas no Plan Especial de protección, reforma interior e conservación artística do conxunto histórico-artístico (PEPRICA) aprobado definitivamente polo Pleno da Corporación, en sesión de 27/02/03, publicándose o correspondente anuncio de aprobación definitiva no DOG nº 99, de 23 de maio de 2003 e as súas ordenanzas no BOP nº 105, de 3/6/03, entrando en vigor ao día seguinte á súa publicación. Segundo.- O disposto nos artigos 194 e 195 da Lei 9/2002, do 30 de decembro, de ordenación urbanística e protección do medio rural de Galicia, coas súas modificacións, respecto dos actos suxeitos a previa licenza urbanística municipal e do procedemento para o seu outorgamento en relación cos seus artigos concordantes do Decreto 28/1999 de desenvolvemento da Lei do Solo de Galicia. Terceiro.- O acto administrativo polo que se concede ou denega unha licenza tomarase en exercicio de facultades regradas, estando constrinxida a actividade da Administración polas disposicións legais e de ordenación que pautan súa eficacia, e a este procedemento regrado axustouse a tramitación e resolución do presente expediente. Cuarto.- O inmoble que nos ocupa está situado no ámbito do centro histórico-artístico de Pontevedra, dentro do solo clasificado como urbano. Segundo o PEPRICA atópase no rueiro nº 12, ficha 1-12-15 e catalogado cun nivel de protección ambiental A. Segundo informe da arquitecta técnica municipal obrante no expediente a documentación achegada pola interesada non resulta suficiente para xustificar o cumprimento da normativa aplicable, en particular as determinacións contidas no artigo 47 do PEPRICA, e, en consecuencia, procede a denegación da licenza solicitada. Quinto.- A licenza urbanística é un acto administrativo de autorización en virtude do cal lévase a cabo un control previo da actuación proxectada, verificando a adaptación desta ás esixencias do interese público urbanístico, tal e como están definidas no ordenamento vixente; licenza que ten natureza rigorosamente regrada e que necesariamente debe outorgarse ou denegarse segundo que a actuación pretendida se adapte ou non á ordenación aplicable, constando no presente suposto informe técnico desfavorable da arquitecta técnica da Oficina Técnica de Licenzas e Inspección, no que se pon de manifesto a improcedencia de acceder ao solicitado e no que se basea o presente acto administrativo. Faise constar, asemade, que se deu cumprimento ao trámite de audiencia previo á resolución do procedemento ao abeiro do artigo 84 da Lei 30/92, do 26 de novembro do réxime xurídico das administracións públicas e procedemento administrativo común, sen que a solicitante formulara alegación ningunha ao respecto. Sexto.- A regulación contida nos artigos 42 e 43 da Lei Lei 30/92, de 26 de novembro, de réxime xurídico das administracións públicas e do procedemento administrativo común, coa redacción dada pola lei 25/2009, de 22 de decembro, de modificación de diversas Leis para a súa adaptación á Lei sobre o libre acceso ás actividades de servizos e o seu exercicio, respecto da obriga de ditar resolución expresa en todos os procedementos e do silencio administrativo. Sétimo.- A competencia para a resolución do presente expediente atribúese á Xunta de Goberno Local, de conformidade co disposto no artigo 127.1. e) da Lei 7/85, de 2 de abril, reguladora das bases do réxime local, coas súas modificacións, e no artigo 21.1. G) do Regulamento orgánico do goberno e da administración do Concello de Pontevedra, competencia delegada no Tenente de Alcalde responsable da Área de Urbanismo por acordo da Xunta de Goberno de vinte e cinco de xuño de dous mil doce. Atendendo ao exposto, o Tenente de Alcalde delegado da Área de Urbanismo en exercicio da competencia delegada, Primeiro.- Denegarlle a dona Lázara Ramos Valdés, con NIE XXXXXXXXX, a licenza urbanística para a colocación de cartel e vinilos na fachada do local ubicado no baixo do inmoble sito na rúa de Isabel II, nº 31, en Pontevedra, con número de referencia catastral declarado 9181502NG998S0001LL, en solo clasificado como urbano segundo o vixente PXOU, dento do conxunto histórico artístico da cidade, de conformidade cos feitos e fundamentación xurídica expostos, ao constatarse pola arquitecta técnica municipal a insuficiencia da documentación presentada para xustificar o cumprimento da normativa aplicable, confirmando o sentido negativo do silencio administrativo que se puidera ter producido polo transcurso do prazo máximo para resolver. Segundo.- Dar conta deste acto administrativo ao Servizo de Xestión Tributaria e Outros Ingresos de Dereito Público e ao Servizo de Disciplina Urbanística, Medio Ambiental e Policía Administrativa para o seu coñecemento e para os oportunos efectos. Terceiro.- Notificar o presente acto administrativo ás persoas interesadas no expediente e á Dirección Territorial de Pontevedra da Consellería de Cultura, Educación e Ordenación Universitaria.” Contra a precedente resolución, que esgota a vía administrativa, o interesado poderá interpoñer ben o RECURSO POTESTATIVO DE REPOSICIÓN perante o mesmo órgano que a dictou e no prazo dun mes a contar desde o día seguinte á da súa notificación, ao abeiro do establecido no art.116-1 da Lei 30/1992, de 26 de novembro, do réxime xurídico das administracións públicas e do procedemento administrativo común, segundo a redacción dada pola Lei 4/1999, pola que se modifica a primeira, ou ben directamente o RECURSO CONTENCIOSO ADMINISTRATIVO perante o Xulgado do Contencioso-Administrativo de Pontevedra no prazo de DOUS MESES, contados a partir do día seguinte ao da súa notificación, consonte co disposto nos artigos 8-1 e 46-1 da Lei 29/1998, de 13 de xullo, regulamentadora da xurisdición contencioso-administrativa. De interpoñerse o recurso potestativo de reposición, este deberá ser resolto e notificado no prazo dun mes segundo se establece no art.117-2 da citada Lei 30/1992, entendéndose desestimado o recurso de reposición polo transcurso do mencionado prazo sen resolución expresa notificada, de conformidade co establecido no art.43-2 da Lei 30/1992, podendo entón o interesado interpoñer recurso contencioso-administrativo dentro do prazo de SEIS MESES contados desde o día seguinte de aquel no que deba entenderse presuntamente desestimado o recurso de reposición interposto, consonte co establecido no art.46-1) e 4) da citada Lei 29/1998. Nembargantes, o interesado tamén poderá interpoñer calquera outro recurso que estime procedente consonte a dereito. O que lle comunico para o seu coñecemento e oportunos efectos.” Pontevedra, a 12 de maio de 2015.—O Concelleiro Delegado da Área de Urbanismo, Antonio Louro Goyanes.